**ՀԱՅԱՍՏԱՆԻ ՀԱՆՐԱՊԵՏՈՒԹՅՈՒՆ**

 **ԵՐԵՎԱՆ ՔԱՂԱՔԻ ԿԵՆՏՐՈՆ**

**ՎԱՐՉԱԿԱՆ ՇՐՋԱՆԻ ՂԵԿԱՎԱՐ**

 Տերյան փողոց հ․ 44, (+374 11) 518-401,Էլ․ փոստ՝ kentron@yerevan.am

№ Ն/34262-22 «\_\_\_\_» \_\_\_\_\_\_\_\_\_\_ 2022թ

**«ՄԱԼԵՏԱ» ՍՊ ԸՆԿԵՐՈՒԹՅԱՆԸ**

(ք. Վեդի, Արարատյան 41)

Ծ Ա Ն Ո Ւ Ց Ո Ւ Մ

/պայմանագիրը միակողմանի մասնակի լուծելու վերաբերյալ/

 Երևանի քաղաքապետարանի և «Մալետա» սահմանափակ պատասխանատվությամբ ընկերության միջև 2022 թվականի հունվարի 12-ին կնքվել է հ.ԵՔ-ԷԱՃԾՁԲ-22/22-1 ծածկագրով պետության կարիքների համար ծառայության մատուցման պետական գնման պայմանագիր, որի 1.1 կետի համաձայն՝ Պատվիրատուն հանձնարարում է, իսկ Կատարողը ստանձնում է սպորտային միջոցառումների կազմակերպման ծառայությունների մատուցման պարտավորությունը (այսուհետ՝ ծառայություն)՝ համաձայն սույն պայմանագրի (այսուհետ՝ Պայմանագիր) անբաժանելի մասը կազմող N 1 հավելվածով սահմանված Տեխնիկական բնութագրի պահանջների:

 Պայմանագրի 2.1.3 կետի համաձայն՝ Պատվիրատուն իրավունք ունի՝ միակողմանի լուծել պայմանագիրը, եթե Կատարողն էականորեն խախտել է պայմանագիրը: Կատարողի կողմից պայմանագիրը խախտելն էական է համարվում, եթե՝

ա) մատուցված ծառայությունը չի համապատասխանում պայմանագրի N 1 և/կամ N 2 հավելվածով սահմանված պահանջներին:

բ) խախտվել է ծառայության մատուցման ժամկետը:

 Հաշվի առնելով այն հանգամանքը, որ «Մալետա» սահմանափակ պատասխանատվությամբ ընկերության կողմից ընդհանրապես չեն կատարվել Պայմանագրի №1 հավելվածի 5-րդ կետով նախատեսված պարտականությունները, Երևանի քաղաքապետարանը, ղեկավարվելով Պայմանագրի 2.1.3 կետով, միակողմանի մասնակի լուծում է «Մալետա» սահմանափակ պատասխանատվությամբ ընկերության հետ 2022 թվականի հունվարի 12-ին կնքված հ.ԵՔ-ԷԱՃԾՁԲ-22/22-1 ծածկագրով պետության կարիքների համար ծառայության մատուցման պետական գնման պայմանագիրը՝ №1 հավելվածով սահմանված 5–րդ չափաբաժնի մասով:

**ՀԱՐԳԱՆՔՈՎ՝ ՍԱՄՎԵԼ ՂՈՒԿԱՍՅԱՆ**